
న్యూఢిల్లీ : గొప్ప మార్పు రాబోతోంది. కేంద్ర మహిళ, శిశు అభివృద్ధి మంత్రి మేనక గాంధీ కలలు నెరవేరబోతున్నట్లు కనిపిస్తోంది. ఆమె కలలు మాత్రమే కాదు చాలా మందికి ఎదురవుతున్న పెద్ద సమస్య తొలగిపోబోతోంది. డిగ్రీ సర్టిఫికేట్లపై తండ్రి పేరును రాయడాన్ని ఐచ్ఛికం (ఆప్షనల్)గా మార్చాలన్న ప్రతిపాదనకు కేంద్ర మానవ వనరుల అభివృద్ధి మంత్రిత్వ శాఖ సూత్రప్రాయంగా అంగీకారం తెలిపింది. దీంతో యూనివర్సిటీ గ్రాంట్స్ కమిషన్ (యూజీసీ) ఈ ప్రతిపాదనలపై కృషిని ప్రారంభించబోతోంది.మానవ వనరుల అభివృద్ధి మంత్రి ప్రకాశ్ జవదేకర్ ఓ వార్తా సంస్థతోమాట్లాడుతూ విద్యార్థి తన తల్లి లేదా తండ్రి పేరును ఎంచుకోవచ్చునని, ఈ ఆలోచన తమకు ఆమోదయోగ్యమేనని పేర్కొన్నారు. యూజీసీ త్వరలోనే దీనిపై చర్యలు ప్రారంభిస్తుందని తెలిపారు.ఒంటరి తల్లులు ఆందోళన వ్యక్తం చేస్తున్న నేపథ్యంలో మేనక గాంధీ గత నెలలో జవదేకర్కు లేఖ రాశారు. విద్యార్థి/విద్యార్థిని డిగ్రీ సర్టిఫికేట్లపై అతని/ఆమె తండ్రి పేరు తప్పనిసరి అని చెప్తున్న నిబంధనలను మార్చాలని కోరారు. భర్తల నుంచి వేరుపడిన చాలామంది మహిళలు తనను కలిశారని మేనక చెప్పారు. తమ పిల్లలకు వారి తండ్రి పేరు లేకుండా డిగ్రీ సర్టిఫికేట్ పొందడంలో సమస్యలు ఎదురవుతున్నాయని చెప్పారని తెలిపారు.

newdhilly : goppa maarpu rabotondi. kendra mahila, sishu abhivruddhi mantri menaka gaandhi kalalu neraverabotunnatlu kanipistondi. aame kalalu matrame kaadu chala mandiki eduravutunna pedda samasya tolagipobotondi. digri certificatelapy tandri paerunu rayadanni aichikam (apsional)gaa maarchaalanna pratipaadanaku kendra manava vanarula abhivruddhi mantritva saakha suutrapraayamgaa angeekaaram telipindi. deentho university grants kamishan (uss) ee pratipaadanalapai krushini praarambhinchabotondi.manava vanarula abhivruddhi mantri prakash javadekar oo varta samsthathomaatlaaduthuu vidyaarthi tana talli leda tandri paerunu enchukovachhunani, ee aalochana tamaku aamodayogyamenani perkonnaru. uss twaralone deenipai charyalu praarambhistundani telipaaru.ontari tallulu aandolana vyaktam chestunna nepathyamlo menaka gaandhi gatha nelalo javadekarku lekha raasaaru. vidyaarthi/vidyaarthini digri certificatelapy athani/aame tandri paeru tappanisari ani cheptunna nibandhanalanu maarchaalani koraru. bhartala nunchi vaerupadina chaalaamandi mahilalu tananu kalisaarani menaka cheppaaru. tama pillalaku vaari tandri paeru lekunda digri certificate pondadamlo samasyalu eduravutunnaayani cheppaarani telipaaru.